Diari Oficial de la Generalitat Valenciana


Sumari del DOGV 4210, del 14-03-2002 (2002/2558)

Informació pública de l'avantprojecte d'urbanització del programa d'actuació integrada de la unitat d'execució P-5 del Pla General d'Ordenació Urbana d'Alcalà de Xivert.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2558


Organisme emissor
:   Porta Mediterrània Inmuebles, SA

Tipus de document
:   Anunci

Informació pública de l'avantprojecte d'urbanització del programa d'actuació integrada de la unitat d'execució P-5 del Pla General d'Ordenació Urbana d'Alcalà de Xivert. [2002/X2558]
  
El senyor José Ignacio Sierra Mayoral, major d'edat, amb DNI 41.643.741-E en representació, com a administrador únic de l'entitat mercantil Porta Mediterrània Inmuebles, SA, domiciliada al camí de l'Atall, 12, 12988 Alcossebre, ha presentat a l'Ajuntament d'Alcalà de Xivert, amb data 4 de març de 2002, la documentació pròpia per a gestionar el desenvolupament urbanístic de la unitat d'execució P-5 del SUB/P del Pla General d'Ordenació Urbana d'Alcalà de Xivert, que consta d'avantprojecte d'urbanització del programa d'actuació integrada de la unitat d'execució del PGOU de la localitat esmentada, a l'empara del que preveuen els articles 48 i 50 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que estableix l'article 48. 1, c), en relació amb l'article 46.3, de la referida llei, escau sotmetre el referit avantprojecte d'urbanització del programa d'actuació integrada amb tota la documentació annexa a informació pública, pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.
  
S'hi fa constar que, durant el termini adés esmentat, les persones interessades en aquest procediment podran formular qualssevol al·legacions que els convinguen segons dret, així com altres alternatives tècniques de programa i, si fa el cas, proposicions juridicoeconòmiques; tot això en els termes i les condicions de la citada Llei 6/1994, i a l'efecte qualsevol persona interessada podrà consultar l'expedient dipositat a la Notaria del senyor Rafael Rivas Andrés, situada al Centre Comercial les Fonts 1ª planta, plaça de les Fonts, urbanització les Fonts, Alcossebre/ Alcalà de Xivert.
  
Igualment es fa constar que qualsevol persona podrà comparèixer a la Notaria esmentada per a obtenir còpia de l'acta de protocol·lització del projecte i document que s'hi acompanya o sol·licitar que aquesta li siga exhibida.
  
Alhora, poden consultar a l'Ajuntament d'Alcalà de Xivert les actuacions derivades de la documentació dipositada i presentar-hi, per a la seua incorporació a aquelles, tant al·legacions com alternatives tècniques, així com proposicions juridicoeconòmiques, dins del termini de cinc dies hàbils des del dia hàbil següent a l'acabament del termini de vint dies indicat en el punt anterior.
  
Acabat aqueix segon termini, el dia hàbil següent ?excepte si fóra dissabte, i en aquest cas haurà d'entendre's el dia hàbil immediat posterior- tindrà lloc l'acte d'obertura de pliques a l'Ajuntament d'Alcalà de Xivert. Durant els deu dies següents al d'obertura de pliques, podran ser-hi objecte de consulta i al·legacions totes les actuacions de l'expedient.